Heilige Gees

Die Heilige Gees (Latyn: Spiritus Sanctus), wat soms ook die Parakleet genoem word, is die derde persoon van die Goddelike Drie-Eenheid. In sommige Christelike sektes word die Heilige Gees as 'n onpersoonlike krag beskryf, terwyl ander religies verskillende geestelike wesens beskryf wat ook sterk van die Christelike konsep verskil.

Alhoewel die woord "Drie-Eenheid" nie in die Bybel self voorkom nie, is die konsep van die drie-eenheid duidelik in die Bybel sigbaar deurdat die Bybel bevestig dat daar slegs een God is, maar die Vader, die Seun (Jesus Christus), sowel as die Heilige Gees as God beskryf word. In die Christelike verstaan is daar dus slegs een God (in wese) wat bestaan in drie Persone wat sonder mengsel elk ten volle en onverdeeld in die Goddelike natuur deel. Die feit dat die konsep van die Drie-Eenheid van God van die vroegste tye af deur Christene geglo en geleer is word bevestig, nie net op grond van die Bybel self nie (alhoewel dit op sigself volkome genoegsaam sou wees), maar ook deur 'n menigte aanhalings van die Kerkvaders en uit ander vroeë Christelike geskrifte.  

Volgens die Bybel het Jesus Christus beloof dat Hy die Heilige Gees sou stuur (Johannes 14:16-17).Johannes 14, 1983-Vertaling, Bybelgenootskap van Suid-Afrika Jesus het gesê dat die Heilige Gees sal oortuig van sonde, van geregtigheid en van oordeel (Johannes 16:8).Johannes 16, 1983-Vertaling, Bybelgenootskap van Suid-Afrika Die Heilige Gees is uitgestort op die Pinksterfees (Handelinge 2).Handelinge 2, 1983-Vertaling, Bybelgenootskap van Suid-Afrika Die Heilige Gees rus die gelowige toe met gawes (1 Korintiërs 12)1 Korinthiërs 12, 1983-Vertaling, Bybelgenootskap van Suid-Afrika en is die onderpand van die gelowige (2 Korintiërs 5:5).2 Korinthiërs 5, 1983-Vertaling, Bybelgenootskap van Suid-Afrika Een gelowige moet leef deur die Heilige Gees (Galasiërs 5:16).Galasiërs 5, 1983-Vertaling, Bybelgenootskap van Suid-Afrika

 Parallele in die religieuse geskiedenis 
Ander godsdienste wys parallele met die Christelike konsep van die Heilige Gees op, soos byvoorbeeld die Hagion Pneuma in Griekse en Oud-Indiese religieuse en wysgerige werke wat vroeër as die Nuwe Testament ontstaan het. In die geskiedenis van die Christelike sending is dikwels elemente van die Christelike geloof met geloofsoortuigings van ander religies gekonfronteer en gekombineer.

 Verwysings 

Kategorie:Nuwe Testament
Kategorie:God in die Christendom